open-index/open-wikipedia-markdown huggingface dataset:
ปลาสินสมุทรหางเส้น

**ปลาสินสมุทรหางเส้น** หรือ **ปลาสินสมุทรโคราน** หรือ **ปลาสินสมุทรลายโค้ง** หรือที่นิยมเรียกกันในวงการปลาสวยงามว่า **โครานแองเจิล** หรือ **บลูโคราน** () เป็นปลาทะเลชนิดหนึ่ง มีชื่อวิทยาศาสตร์ว่า *Pomacanthus  semicirculatus* อยู่ในวงศ์ปลาสินสมุทร (Pomacanthidae)

มีลำตัวแบน ครีบหลังมี 2 ตอนเชื่อมต่อกัน โดยที่ครีบหลังยื่นยาวออกไปทางหาง ซึ่งจะเห็นได้ชัดเจนเมื่อปลามีอายุเพิ่มมากขึ้น ครีบหูบางใส ครีบอกยาวแหลม ส่วนปลายครีบทวารยื่นยาวออกไปเช่นเดียวกับครีบหลัง ครีบหางโค้งเป็นรูปพัด พื้นผิวลำตัวของตัวอายุน้อยมีสีเหลืองอมน้ำตาล มีเส้นคาดตามขวางในแนวโค้งสีขาวและสีน้ำเงินมากกว่า 12 เส้น ลายเหล่านี้จะค่อย ๆ จางหายไปหมดเมื่อเจริญเต็มวัย โดยจะมีพื้นสีเหลืองอมเขียว แต้มด้วยจุดสีดำและสีน้ำเงินทั่วลำตัว ขอบแก้มและขอบครีบต่าง ๆ เป็นเส้นสีน้ำเงิน ซึ่งลวดลายและสีสันของปลาสินสมุทรหางเส้นวัยอ่อนนั้นจะคล้ายกับปลาสินสมุทรวงฟ้า (*P. annularis*) มาก  หากแต่ลูกปลาสินสมุทรวงฟ้านั้น มีลวดลายบนตัวเป็นไปในลักษณะค่อนข้างตรง และครีบหางเป็นสีขาวหรือใสไม่มีสี ขณะที่ครีบหางของลูกปลาสินสมุทรหางเส้นจะมีลาย โดยลูกปลาจะเริ่มเปลี่ยนสีสันและลวดลายไปเหมือนตัวเต็มวัยเมื่อมีขนาดประมาณ 7-8 นิ้ว

มีความยาวเต็มที่ประมาณ 36-40 เซนติเมตร นับเป็นปลาอีกชนิดหนึ่งในวงศ์นี้ที่มีขนาดใหญ่ กระจายพันธุ์อยู่ตามเกาะแก่งและแนวปะการังใต้น้ำของมหาสมุทรอินเดีย และอินโด-แปซิฟิก  ในน่านน้ำไทยพบได้ที่ทะเลอันดามัน แต่ไม่พบในฝั่งอ่าวไทย ลูกปลาวัยอ่อนจะกินสาหร่ายในแนวปะการังเป็นหลัก เมื่อเป็นปลาเต็มวัยจะกินฟองน้ำ, ปะการัง และสาหร่ายเป็นหลัก รวมทั้งสัตว์ไม่มีกระดูกสันหลังอย่างอื่น อาทิ หนอนท่อ, กระดุมทะเล, ปะการังอ่อน และหอยสองฝา เป็นต้น

เป็นปลาที่มีความสวยงามมากชนิดหนึ่ง นิยมเลี้ยงเป็นปลาสวยงาม โดยถือเป็นปลาสินสมุทรที่เลี้ยงง่ายมากชนิดหนึ่ง เป็นปลาที่กินอาหารได้ทั้งอาหารสดและอาหารสำเร็จรูป ประกอบกับมีราคาไม่แพง เหมาะสำหรับผู้เลี้ยงปลาทะเลมือใหม่ แต่ควรเลี้ยงในตู้ขนาดใหญ่ที่มีความจุน้ำไม่ต่ำกว่า 400 ลิตร เนื่องจากเป็นปลาที่มีขนาดใหญ่  และเป็นปลาที่มีนิสัยดุร้ายก้าวร้าวมาก โดยเฉพาะต่อปลาในสกุลเดียวกัน

โดยปลาที่มีการซื้อขายกันในตลาดปลาสวยงามนั้น เป็นปลาที่ต้องจับรวบรวมจากทะเลทั้งนั้น

### หมายเหตุ
*ชื่อ บลูโคราน นั้นมีที่มาจากคัมภีร์โคราน (อาหรับ: الْقُرآن‎)  หรือคัมภีร์อัลกุรอาน อันเป็นพระคัมภีร์หลักในศาสนาอิสลาม เนื่องจากมีลวดลายคล้ายกับตัวอักษรในคัมภีร์
*ปลาในธรรมชาติพบมีการผสมข้ามสายพันธุ์กับปลาสินสมุทรเอียสปอต (*P. chrysurus*) และปลาสินสมุทรมาคู (*P. maculosus*) ด้วย

## อ้างอิง

## แหล่งข้อมูลอื่น
*รูปและข้อมูลจาก Fishbase.org

หมวดหมู่:ปลาตู้
หมวดหมู่:วงศ์ปลาสินสมุทร
หมวดหมู่:ปลาที่พบในประเทศไทย
หมวดหมู่:ปลาที่พบในประเทศอินเดีย
สามรั่วตัวแสบ

***สามรั่วตัวแสบ*** หรือ ***สามรั่วตัวป่วน*** () เป็นมังงะแนวตลก วาดโดยโนริโอะ ซากูราอิ โดยมีเนื้อหาเกี่ยวกับพี่น้องแฝดสามตระกูลมารุอิ ที่เรียนอยู่ชั้น ป.6 อละคุณครูชื่อยาเบะ ซาโตชิ มังงะเรื่องนี้ได้ตีพิมพ์ในนิตยสารโชเน็นแชมเปี้ยนรายสัปดาห์ ของสำนักพิมพ์อากิตะโชเต็น ตั้งแต่ พ.ศ. 2549 เป็นต้นมา และได้มีการสร้างอนิเมะจำนวน 2 ภาค ขึ้นจากมังงะเรื่องนี้ อนิเมะภาคแรกมีทั้งหมด 13 ตอน เริ่มออกฉายในเดือนกรกฎาคม พ.ศ. 2553 อนิเมะภาคที่สองมีทั้งหมด 8 ตอน เริ่มออกฉายในเดือนมกราคม พ.ศ. 2554

## อ้างอิง

## แหล่งข้อมูลอื่น
* เว็บไซต์อนิเมะสามรั่วตัวป่วน 
* 

หมวดหมู่:มังงะที่ตีพิมพ์ในปี พ.ศ. 2549
หมวดหมู่:อนิเมะที่ออกฉายในปี พ.ศ. 2553
หมวดหมู่:อนิเมะที่ออกฉายในปี พ.ศ. 2554
หมวดหมู่:ตัวละครที่เป็นแฝดสาม
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:บริดจ์ (สตูดิโอ)
พิธีสารญี่ปุ่น-แมนจูกัว

thumb|upright=1.5|พิธีสารญี่ปุ่น-แมนจูกัว 15 กันยายน ค.ศ. 1932
thumb|การลงนามพิธีสารญี่ปุ่น-แมนจูกัว
**พิธีสารญี่ปุ่น-แมนจูกัว** (; ) ได้ลงนามในวันที่ 15 กันยายน ค.ศ. 1932 ระหว่าง ญี่ปุ่นและรัฐแมนจูกัวสนธิสัญญายืนยันได้รับการยอมรับโดยญี่ปุ่นของรัฐแมนจูกัว ดังต่อไปนี้ การรุกรานแมนจูเรียในปี 1931 และการสถาปณาของรัฐแมนจูในวันที่ 1 มีนาคม ค.ศ. 1932 เปลี่ยนชื่อเมืองฉางชุนเดิมเปลี่ยนชื่อใหม่เป็น "ซิงกิง" และยกระดับให้ซิงกิงเป็นเมืองหลวงของรัฐแมนจูกัว สนธิสัญญาที่กำหนดไว้นอกจากนี้ยังมีข้อตกลงร่วมกันป้องกันให้กองทัพญี่ปุ่นสามารถสร้างฐานทัพในแมนจูกัว จึงมีประสิทธิภาพและครอบครองประเทศ  .
ด้านญี่ปุ่น พิธีสารลงนามโดย โนบูโยชิ มูโตะและในด้านแมนจูเรียโดย เจิ้ง เสี่ยวซู่
## อ้างอิง

หมวดหมู่:พิธีสาร
หมวดหมู่:สนธิสัญญาเกี่ยวข้องกับจักรวรรดิญี่ปุ่น
หมวดหมู่:สนธิสัญญาทวิภาคีเกี่ยวข้องกับญี่ปุ่น
หมวดหมู่:ประเทศแมนจู
หมวดหมู่:ประวัติศาสตร์แมนจูเรีย
หมวดหมู่:สงครามจีน–ญี่ปุ่นครั้งที่สอง
สไตนส์;เกท

**สไตนส์;เกท** () เป็นวิดีโอเกมแนววิชวลโนเวลและต่อมาได้รับการดัดแปลงเป็นการ์ตูนญี่ปุ่น

## เนื้อเรื่องย่อ

ปลายเดือนกรกฎาคมปี 2010 นักวิทยาศาสตร์สติเฟื่อง โอคาเบะ รินทาโร่ ได้พบเหตุการณ์ที่มาคิเซะ คุริสุ นอนจมอยู่บนกองเลือดและระหว่างนั้นเขาบังเอิญได้ส่ง  ดีเมล์ ทำให้ตัวเขาย้ายไปยังเส้นโลกอัลฟา โดยความสามารถที่เจ้าตัวเรียกว่า "รีดดิ้งสไตเนอร์" และในเส้นโลกนี้เขาได้พบมาคิเซะ คุริสุที่ยังมีชีวิตอยู่ ซึ่งได้พบเหตุการณ์หลายอย่าง
ที่แตกต่างไปจากเดิมและในเส้นโลกนี้พวกโอคาเบะสามารถสร้าง "ไมโครเวฟโทรศัพท์" และ "ลีปแมชชีน" ทำให้สามารถย้อนกลับไปแก้ไขอดีตได้ ในขณะเดียวกัน SERN 
ก็ได้ทำการทดลองและรวบรวมวิทยาการที่เกี่ยวกับไทม์แมชชีนไว้ในฐานข้อมูล และจะครองโลกในอนาคตด้วยการบิดเบียนของเวลา ดังนั้น SERN จึงบุกแล็บของโอคาเบะ 
และแล้วโอคาเบะก็ทำการย้อนเวลาโดยใช้ลีปแมชชีน และเพื่อหาทางแก้ไขโดยใช้ดีเมล์ ทั้งทฤษฏีเส้นโลกต่างๆ ที่โอคาเบะได้รวบรวมไว้จากการทำลีป (ย้อนเวลา) หลายหน
เพื่อช่วยเพื่อนสำคัญและปกป้องจากการครองโลกของ SERN

## ตัวละคร
### ตัวละครหลัก
* โอคาเบะ รินทาโร่ Okabe Rintarō () ซึ่งมีชื่อที่เรียกโดยมายุชิและดารุว่าโอคาริน แต่เจ้าตัวมักแนะนำตัวเองว่าชื่อ โฮโออิน เคียวมะ และเป็นนักวิทยาศาสตร์สติเฟื่องหรือ Mad Scientist เป็นผู้ก่อตั้งห้องวิจัยแห่งอนาคตและกำลังศึกษาอยู่ชั้นปีที่ 1 มหาวิทยาลัยโตเกียว คณะวิศวกรรมศาสตร์ สาขาวิชาวิศวกรรมไฟฟ้า เป็นผู้ที่มีพลัง Reading Steiner ผู้ที่มีพลังนี้จะสามารถคงความทรงจำในแต่ละ World Line ได้แม้จะเปลี่ยนไปสู่ World Line อื่นแล้วก็ตาม 
* มาคิเซะ คุริสุ Makise Kurisu ()
* ชีนา มายูริ Shiina Mayuri () 
* ฮาชิดะ ดารุ อิทารุ Hashida "Daru" Itaru () 
* คิริว โมเอกะ Kiryū Moeka  () 
* อุรุชิบาระ รูกะ Urushibara Ruka  () 
* เฟริสเนี้ยวเนี้ยว Feyris Nyannyan ชื่อจริง รูมิโฮะ อากิฮะ Rumiho Akiha () /  () 
* อามาเนะ สุซุฮะ Amane Suzuha  () 
* เท็นโนวจิ ยูโกะ Tennōji Yūgo  ()

## รายชื่อตอน

Steins;Gate (TV) 
24 ตอน

Steins;Gate: Oukoubakko no Poriomania (OVA)   
1 ตอน

Steins;Gate Movie: Fuka Ryouiki no Déjà vu (Movie) 
1 ตอน

Steins;Gate: Kyoukaimenjou no Missing Link - Divide By Zero (OVA) 
1ตอน

Steins;Gate 0 (TV) 
23 ตอน

Steins;Gate 0: Kesshou Takei no Valentine - Bittersweet Intermedio (OVA) 
1 ตอน 
(เนื้อหาไม่ได้ต่อจาก Steins;Gate 0 (TV) แต่เป็นเนื้อหาที่แทรกอยู่ใน Steins;Gate 0 (TV) )

หมวดหมู่:เกมสำหรับวินโดวส์
หมวดหมู่:เกมสำหรับไอโอเอส
หมวดหมู่:ภาพยนตร์อนิเมะที่ออกฉายในปี พ.ศ. 2556
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมเกี่ยวกับการเดินทางข้ามเวลา
หมวดหมู่:วิดีโอเกมที่มีฉากในโตเกียว
หมวดหมู่:วิดีโอเกมประวัติศาสตร์ประยุกต์
หมวดหมู่:รายการโทรทัศน์ของโตเกียวเอ็มเอ็กซ์
หมวดหมู่:มังงะของสำนักพิมพ์คาโดกาวะโชเต็ง
พ่อท่านเอื้อม กตฺปฺญฺโญ

** พ่อท่านเอื้อม** **กตฺปฺญฺโญ** (15 กันยายน พ.ศ. 2449 — 9 ธันวาคม พ.ศ. 2557) พระคณาจารย์ชาวจังหวัดนครศรีธรรมราช ด้านอิทธิปาฏิหาริย์ ด้านคงกระพัน เมตตามหานิยม นับเป็นพระคณาจารย์อีกท่านหนึ่งที่มีอายุยืนยาวถึง 5 แผ่นดินคือ ตั้งแต่รัชสมัยพระบาทสมเด็จพระจุลจอมเกล้าเจ้าอยู่หัว ถึง รัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร รวมสิริอายุ 108 ปี

## ประวัติ
**พ่อท่านเอื้อม กตปุญโญ** ท่านเกิดเมื่อวันที่ 15 กันยายน พ.ศ. 2449 ตรงกับปลายรัชสมัยพระบาทสมเด็จพระจุลจอมเกล้าเจ้าอยู่หัว ณ บ้านเลขที่ 68 หมู่ที่ 12 ตำบลการะเกด อำเภอเชียรใหญ่ จังหวัดนครศรีธรรมราช ในก่อนที่ท่านจะเป็นพระท่านได้เคยเป็นเสีอมาก่อน และเคยได้ปะทะกับท่านพลตำรวจตรี ขุนพันธรักษ์ราชเดช ต่างคนต่างมีวิชาสายสำนักเขาอ้อเหมือนกัน จนกระทั่ง ท่านทั้งสองได้คบหาเป็นสหายกัน พ่อท่านเอื้อมกลับใจมาอุปสมบทเป็นครั้งที่ 2 ในบวรพระพุทธศาสนาเมื่อวันที่ 18 มิถุนายน พ.ศ. 2514 ณ พัทธสีมา วัดปากเชียร อำเภอเชียรใหญ่ จังหวัดนครศรีธรรมราช โดยมีพระครูถาวรบุญรัต เป็นพระอุปัชฌาย์ พระมานิต มานิโต เป็นพระกรรมวาจาจารย์ ไดรับฉายาว่า **กตปุญโญ** หลังจากอุปสมบทแล้ว ท่านก็ได้จำพรรษาอยู่ที่วัดปากเชียร ได้ศึกษาข้อวัตรปฏิบัติวิปัสสนากรรมฐาน จากนั้นได้เดินทางจากรึกธุดงค์ไปยังป่าเขา  ขึ้นเหนือประจวบคีรีขันธ์ ลงใต้สำนักบางอ้อ ไปสุดชายแดนมาเลเซีย พ่อท่านเอื้อม ท่านได้ศึกษาพระธรรมอย่างถ่องแท้ ในระหว่างที่ท่านได้เดินผ่านภูเขา ผ่านมาตั้ง 69 ลูก และได้ปักกลดมา ณ ที่นั้น ท่านได้ใช้ความพยายามและปฏิบัติธรรมอย่างเคร่งครัด บรรลุธรรมขั้นสูง และนอกจากศึกษาปฏิบัติธรรมอย่างเคร่งครัดแล้ว ท่านยังมีการศึกษาค้นหาไสยเวท และวิทยาคมศาสตร์ต่าง ๆ และจนถึงปัจจุบัน ท่านจึงมีความรู้แตกฉาน ลึกซึ้งถึงทางด้านไสยเวท ไสยศาสตร์ เวทมนตร์ คาถา จนกระทั่งตอนนี้ท่านเป็นพระเกจิอาจารย์ชื่อดังของทางภาคใต้ และสร้างวัตถุมงคลทางด้านแคล้วคลาด เมตตามหานิยม ป้องกันอันตรายต่าง ๆ และให้โชคลาภ คุ้มครองผู้กระทำความดี จนผู้คนศรัทธาในตัวของท่าน และแสวงหาวัตถุของท่านมาบูชา 

## อ้างอิง

* ประวัติพ่อท่านเอื้อม วัดบางเนียน 
* พ่อท่านเอื้อม กตปุญโญ 

หมวดหมู่:ภิกษุจากจังหวัดนครศรีธรรมราช
หมวดหมู่:ชาวไทยที่มีอายุเกิน 100 ปี
หมวดหมู่:เกจิอาจารย์
หมวดหมู่:เจ้าอาวาส
หมวดหมู่:บุคคลจากอำเภอเชียรใหญ่
หลวงปู่ทิม

**หลวงปู่ทิม**  สามารถหมายถึง
* พระครูภาวนาภิรัต (ทิม อิสริโก)  เจ้าอาวาสวัดละหารไร่
* พระครูวิสัยโสภณ (ทิม ธมมฺธโร)  เจ้าอาวาสวัดช้างให้
* พระครูสังวรสมณกิจ (ทิม อตฺตสนฺโต)  เจ้าอาวาสวัดพระขาว
การค้นหาแบบไตรภาค

**การค้นแบบไตรภาค** () เป็นกลวิธีหนึ่งในสาขาวิชาวิทยาการคอมพิวเตอร์ สำหรับค้นหาค่า มากสุดหรือน้อยสุด ของฟังก์ชันฐานนิยมเดียว () โดยการค้นแบบไตรภาคกำหนดว่า หากแบ่งช่วงของโดเมนของฟังก์ชันออกเป็นสามช่วงคือ ช่วงที่หนึ่ง สอง และสามแล้ว ค่ามากสุดหรือน้อยสุดของฟังก์ชันดังกล่าวจะต้องอยู่ในช่วงที่สองของโดเมน จากนั้นก็ทำการกำหนดขอบเขตของช่วงใหม่โดยทำการแบ่งช่วงที่สองของเดิมเป็นทั้งหมดสามช่วงอีกครั้งหนึ่งและทำการวนซ้ำตามขั้นตอนเดิม กลวิธีการค้นแบบไตรภาคนี้ เป็นหนึ่งในตัวอย่างการใช้แนวคิดขั้นตอนวิธีแบบแบ่งแยกและเอาชนะ ()

## การทำงาน

ยกตัวอย่างเช่น หากเราต้องการจะหาค่ามากสุดของฟังก์ชัน f(x) และเรารู้ว่าค่ามากสุดดังกล่าวอยู่ในช่วงของ A และ B แล้ว แสดงว่าจะต้องมีค่า x บางค่า ที่
* สำหรับ *a*,*b* ทุกค่า ซึ่ง A ≤ *a* &lt; *b* ≤ *x* แล้ว จะมี *f*(*a*) &lt; *f*(*b*) และ
* สำหรับ *a*,*b* ทุกค่า ซึ่ง *x* ≤ *a* &lt; *b* ≤ B แล้ว จะมี *f*(*a*) &gt; *f*(*b*)

### เวลาการทำงาน
 T(n) = T(2/3 * n) + c
      Θ(log n)

## ตัวอย่างขั้นตอนวิธีแบบเรียกซ้ำ

```python
# สร้างฟังก์ชันแบบเรียกซ้ำชื่อ ternarySearch
# left,right ระบุขอบซ้ายและขวาของช่วง
def ternarySearch(f, left, right, absolutePrecision):
    #ค่ามากสุด หรือ น้อยสุด จะอยู่ระหว่างช่วง left และ right
    if (right - left) < absolutePrecision:
        return (left + right)/2

    leftThird = (2*left + right)/3
    rightThird = (left + 2*right)/3

    if f(leftThird) < f(rightThird):
        return ternarySearch(f, leftThird, right, absolutePrecision)

    return ternarySearch(f, left, rightThird, absolutePrecision)
```


## อ้างอิง

# บทที่ 3 การหาค่าเหมาะสมที่สุดของฟังก์ชันตัวแปรเดียว(Single Variable Optimization)

## แหล่งข้อมูลอื่น
* ต้นไม้ค้นหาแบบทวิภาค
* การค้นโดยการประมาณช่วง

หมวดหมู่:ขั้นตอนวิธีการค้นหา
หมวดหมู่:การหาค่าเหมาะที่สุดทางคณิตศาสตร์
ศีรษะ

thumb|250px|right|ศีรษะของมนุษย์ภาคตัดตามแนวขวาง (Sagittal plane)
ในทางกายวิภาคศาสตร์ **ศีรษะ** (อังกฤษ : head /, มักสะกดผิดเป็น "ศรีษะ") หรือ **หัว**ของสัตว์ ถือว่าเป็นส่วนที่ยื่นออกมาจากแกนกลางของร่างกาย ในมนุษย์มีส่วนประกอบที่ทำให้เป็นศีรษะเช่น กะโหลกศีรษะ ใบหน้า สมอง เส้นประสาทสมอง  เยื่อหุ้มสมองและไขสันหลัง ฟัน อวัยวะรับความรู้สึกพิเศษ และโครงสร้างอื่น ๆ เช่นหลอดเลือด หลอดน้ำเหลือง และไขมัน

สัตว์ชั้นต่ำหลายชนิดมีศีรษะมากกว่า 1 ศีรษะ สัตว์หลายชนิดไม่ถือว่ามีส่วนศีรษะ แต่สัตว์ที่มีรูปแบบสมมาตร 2 ด้าน (bilaterally symmetric forms) จะต้องมีศีรษะ

## ลักษณะทางกายวิภาคศาสตร์ทั่วไป
250px|thumb|กายวิภาคศาสตร์ของศีรษะด้านข้าง มุมมองพื้นผิว
* **[[กะโหลกศีรษะ]]** เกิดจากกระดูก 2 ส่วน คือกระดูกหุ้มสมอง (Neurocranium) และกระดูกใบหน้า (Splanchnocranium) เป็นที่อยู่ของ สมอง เยื่อหุ้มสมองและไขสันหลัง ส่วนต้นของเส้นประสาทสมองและหลอดเลือด กระดูกหน้าประกอบไปด้วยกระดูกที่ล้อมรอบปาก จมูกและส่วนที่เป็นเบ้าตา การเจริญของกระดูกใบหน้าใช้เวลานานมากกว่ากะโหลกศีรษะ
* **[[ใบหน้า]]** คือส่วนด้านหน้าของศีรษะ ยื่นลงมาจากหน้าผากถึงคาง และจากหูข้างหนึ่งถึงหูอีกข้างหนึ่ง รูปร่างพื้นฐานของใบหน้าขึ้นอยู่กับกระดูกที่อยู่ข้างใต้ ไขมัน และกล้ามเนื้อใบหน้าทำให้หน้ามีรูปร่างที่สมบูรณ์
* **[[สมอง]]** ประกอบด้วยสมองใหญ่ (Cerebrum) สมองน้อย (cerebellum) และก้านสมอง อยู่ภายในช่องกะโหลกศีรษะ ห่อหุ้มด้วยเยื่อบุสมองและน้ำหล่อเลี้ยงสมองและไขสันหลัง
* **[[เส้นประสาทสมอง]]** เหมือนกับเส้นประสาทไขสันหลัง เนื่องจากประกอบด้วยใยประสาทรับความรู้สึกหรือสั่งการ เกิดจากแขนงที่ยื่นจากเซลล์ประสาท เพื่อไปควบคุมกล้ามเนื้อหรือต่อมหรือนำกระแสประสาทจากบริเวณรับความรู้สึก ที่ได้ชื่อว่าเส้นประสาทสมอง เนื่องจากโผล่ออกมาจากรูหรือร่องในกะโหลกศีรษะ มีทั้งหมด 12 คู่ เรียงตามเลขโรมัน I − XII จากส่วนหน้าไปยังส่วนหลังของสมอง
* **[[เยื่อหุ้มสมอง|เยื่อหุ้มสมองและไขสันหลัง]]** ทำหน้าที่ปกป้องสมอง หลอดเลือดแดง หลอดเลือดและแอ่งเลือดดำ (venous sinus) และช่องว่างใต้เยื่ออะแร็กนอยด์ (subarachnoid space) ซึ่งสำคัญมากต่อการทำงานอย่างเป็นปรกติของสมอง
* **[[ฟัน]]** (ดูเพิ่ม)

## ภาพอื่น ๆ

 ภาพ:Skull_and_brain_sagittal.svg|สมองมนุษย์ในกะโหลกศีรษะ
 ภาพ:Head ap anatomy.jpg|ใบหน้าของมนุษย์ แสดงกล้ามเนื้อ เส้นเลือด เส้นประส่าท
 ภาพ:User-FastFission-brain.gif| ภาพศีรษะที่ถ่ายจากเครื่องสร้างภาพด้วยเรโซแนนซ์แม่เหล็ก (Magnetic resonance imaging, MRI)
 ภาพ:Frontal lobe animation.gif| ภาพกลีบสมองส่วนหน้า


## อ้างอิง

### บรรณานุกรม
* Gray's anatomy for students. Drake, RL., Vogl, W. and Mitchell, AWM.
* Clinically Oriented Anatomy, 5th ed. Keith L. Moore and Arthur F. Dalley.
* Basic Gross Anatomy with Clinical Correlation, รศ. พญ.ผาสุก มหรรฆานุเคราะห์

หมวดหมู่:กายวิภาคศาสตร์ของสัตว์
หมวดหมู่:ศีรษะและคอ
หมวดหมู่:อวัยวะ
หมวดหมู่:กายวิภาคศาสตร์
แมงคีมยีราฟ

**แมงคีมยีราฟ**, **ด้วงคีมยีราฟ** หรือ **ด้วงคีมหยักสองต่อ** () เป็นแมลงปีกแข็งชนิดหนึ่ง มีชื่อวิทยาศาสตร์ว่า *Prosopocoilus giraffa* จัดอยู่ในวงศ์แมงคีม (Lucanidae)

แมงคีมยีราฟจัดเป็นแมงคีมชนิดที่มีขนาดใหญ่ที่สุด มีจุดเด่น คือ เขี้ยวหรือขากรรไกรล่างที่ใช้เป็นอาวุธของตัวผู้ที่เรียวยาวและแลดูแข็งแรงมาก โดยอาจยาวได้ถึง 2.5-4.0 เซนติเมตร ในขณะที่ลำตัวมีความยาวทั้งหมดประมาณ 10.5 เซนติเมตรในตัวผู้ และ 7.5 เซนติเมตรในตัวเมีย  ลำตัวเป็นสีน้ำตาลดำเป็นเงามัน บริเวณตรงกลางส่วนอกของขาคู่กลาง และขาคู่หลังมีหนามข้างละ 1 อัน  แต่ที่ขาคู่หลังจะมีขนาดเล็กกว่า    

ที่ฐานของขากรรไกรล่างมีปุ่มขนาดใหญ่ปรากฏอยู่ข้างละ 1 อัน และมีลักษณะเด่นที่สำคัญ คือ ส่วนหัวบริเวณขอบตรงกลางด้านบนจะมีปุ่มยื่นตรงไปด้านหน้า 1 คู่  ในขณะที่ตัวเมียจะมีขนาดเล็กกว่ามาก  โดยที่ขากรรไกรในตัวผู้จะมีลักษณะแตกต่างออกไปตามช่วงวัยและขนาดลำตัว ซึ่งยิ่งเจริญเติบโตมากและมีขนาดใหญ่ขึ้นเท่าใด คีมหรือขากรรไกรนั้นก็จะยาวใหญ่และมีส่วนโค้งและมีปุ่มเหมือนเขี้ยวมากขึ้นด้วย  

แมงคีมยีราฟพบกระจายพันธุ์ในป่าเบญจพรรณและป่าดิบแล้งของหลายประเทศในทวีปเอเชียจนถึงอินโดนีเซีย ในประเทศไทยพบได้ในป่าทางภาคเหนือและภาคตะวันออก (มีทั้งหมด 9 ชนิดย่อย-ดูในตาราง)

เป็นแมลงที่หากินในเวลากลางคืน โดยกินยางไม้ตามเปลือกไม้ของต้นไม้ใหญ่ในป่า  ตัวผู้มีพฤติกรรมใช้ขากรรไกรที่ยาวใหญ่นั้นต่อสู้เพื่อป้องกันตัว และสู้กับตัวผู้ตัวอื่น ๆ เพื่อแย่งตัวเมียเพื่อผสมพันธุ์ หรือแม้แต่สู้กับด้วงในวงศ์ Dynastinae ที่ใช้เขาเพื่อการต่อสู้ได้ด้วยเช่นกัน

ในระยะที่เป็นตัวหนอน อายุการเป็นตัวหนอนของแมงคีมยีราฟจะแตกต่างออกไปตามเพศ ตัวผู้จะมีอายุราว 9 เดือน ขณะที่ตัวเมียมีอายุสั้นกว่าคือ 4-7 เดือน และตัวหนอนสามารถส่งเสียงขู่ผู้รุกรานได้ด้วย ด้วยการยกขาคู่หลังตั้งขึ้นให้ด้านข้างซึ่งเป็นแผ่นแข็งเสียดสีกับขาคู่กลางไปอย่างรวดเร็ว ซึ่งทำให้เกิดการสั่นจนมีเสียงพอรับรู้ได้ 

สำหรับสถานะในประเทศไทย เป็นแมลงที่หาได้ยากใกล้สูญพันธุ์ เนื่องจากการถูกจับไปเป็นสัตว์เลี้ยงและสตัฟฟ์เพื่อการสะสม และการทำลายป่าที่เป็นถิ่นที่อยู่อาศัย ทำให้แมงคีมยีราฟถูกจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535 และเคยมีภาพปรากฏลงในสลากกินแบ่งรัฐบาลและแสตมป์ด้วยแต่ขณะนี้ได้มีความพยายามจากภาคเอกชนในการเพาะขยายพันธุ์ในที่เลี้ยงแล้ว ซึ่งแมงคีมยีราฟจะวางไข่ไว้ในไม้ผุเท่านั้น โดยจะไม่วางไข่ไว้ในดินเหมือนด้วงในวงศ์ Dynastinae เพราะตัวหนอนกินอาหารต่างกัน โดยจะกินไม้ผุและเห็ดราที่ติดมากับไม้นั้นด้วย

## อ้างอิง

## แหล่งข้อมูลอื่น
*[ โลกละมุน ด้วงคีมยีราฟ ฟันเฟืองที่กำลังจะหายไป บทความจาก[อนุสาร อ.ส.ท.|อ.ส.ท.]]

หมวดหมู่:แมงคีมหมวดหมู่:สัตว์ป่าคุ้มครอง
แมงคีม

**แมงคีม** หรือ **ด้วงเขี้ยวกาง** หรือ **ด้วงคีม** เป็นแมลงปีกแข็งในวงศ์ Lucanidae ซึ่งยังแบ่งออกได้เป็นวงศ์ย่อยอีก 4 วงศ์ (ดูในตาราง) พบประมาณ 1,200 ชนิด 

แมงคีมมีลักษณะเด่นคือ ในตัวผู้จะมีขากรรไกรล่างที่มีขนาดใหญ่และกางเข้าออกได้เหมือนคีมหรือกรรไกรอันเป็นที่มาของชื่อเรียก ซึ่งใช้สำหรับเป็นอาวุธในการต่อสู้กันและแย่งตัวเมียเช่นเดียวกับแมลงปีกแข็งในวงศ์ Dynastinae ขณะที่ตัวเมียจะมีขนาดและขากรรไกรเล็กกว่า มีสีลำตัวที่อ่อนกว่า  แมงคีมมีขนาดโดยเฉลี่ยประมาณ 12 เซนติเมตร ขณะที่บางชนิดที่ขนาดเล็กมีความยาวเพียง 5 เซนติเมตรเท่านั้น 

มีลำตัวโดยรวมค่อนข้างแบน มีหนวดแบบหักเหมือนข้อศอก โดยมีปล้องแรกยาวและปล้องต่อ ๆ ไปเป็นปล้องสั้น ๆ เรียงตัวกันในทิศทางเดียวกันแต่เป็นคนละทิศกับหนวดปล้องแรก ปล้องใกล้ส่วนปลายมีหลายปล้องที่ขยายใหญ่ขึ้นเป็นปมอาจจะประกอบไปด้วยปล้องเล็ก ๆ 3-4 ปล้อง หรือ 5-6 ปล้อง ซึ่งจำนวนปล้องที่ปลายหนวดนี้มีส่วนสำคัญในการอนุกรมวิธานด้วย

แมงคีมวางไข่และตัวหนอนเจริญเติบโตในซากไม้ผุเช่นเดียวกับแมลงปีกแข็งในวงศ์ Dynastinae แต่จะไม่วางไข่ในดิน เพราะระยะเป็นตัวหนอนจะกินอาหารจำพวกไม้ผุหรือเห็ดราที่ติดมากับไม้เหล่านั้น แตกต่างกันไปตามชนิดหรือสกุล โดยใช้เวลาฟักเป็นตัวเต็มวัยนานเป็นแรมปีเหมือนกัน

แมงคีมพบได้ทั่วโลก  ปกติเป็นแมลงที่ไม่ก้าวร้าวต่อมนุษย์ ในประเทศไทยสามารถพบได้หลายชนิด อาทิ แมงคีมยีราฟ (*Prosopocoilus giraffa*) ซึ่งเป็นชนิดที่มีขนาดใหญ่ มีที่มีขนาดพอ ๆ กับนิ้วมือมนุษย์ พบได้ในป่าเบญจพรรณและป่าดิบแล้งในภาคเหนือและภาคตะวันออก  เป็นชนิดที่หายากใกล้สูญพันธุ์มากแล้ว และมีรายชื่อเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535 ด้วย

แมงคีมนิยมเลี้ยงเป็นสัตว์เลี้ยงใช้สำหรับต่อสู้กันเช่นเดียวกับแมลงปีกแข็งในวงศ์ Dynastinae ซึ่งอาจจะใช้ต่อสู้ด้วยกันก็ได้ และเป็นที่นิยมสะสมของนักสะสมแมลง

## ดูเพิ่ม
*ด้วงกว่าง

## อ้างอิง

## แหล่งข้อมูลอื่น
*
*

หมวดหมู่:ด้วง
หมวดหมู่:แมลงที่เป็นสัตว์เลี้ยง
หมวดหมู่:แมงคีม
ขั้นตอนวิธีแบบห่อของขวัญ

**ขั้นตอนวิธีแบบห่อของขวัญ** (อังกฤษ: Gift Wrapping Algorithm) คือวิธีในทาง เรขาคณิตเชิงคำนวณ ที่ใช้ในการคำนวณหา คอนเวกซ์ฮัลล์

## ประวัติ
ขั้นตอนวิธีแบบห่อของขวัญมีชื่อเรียกอีกอย่างหนึ่งว่า **การเดินแถวของจาร์วิส ([[ภาษาอังกฤษ|อังกฤษ]]: Jarvis' March)** เพื่อเป็นเกียรติแก่ **อาร์.เอ. จาร์วิส** ผู้นำขั้นตอนวิธีนี้ออกเผยแพร่ในปี พ.ศ. 2516 (หลังจาก โรนัลด์ เกรแฮม นำเสนอเกรแฮมสแกนหนึ่งปี)

## ขั้นตอนวิธี
thumb|280px|right|การใช้ขั้นตอนวิธีการห่อของขวัญในการหาคอนเวกซ์ฮัลล์

เริ่มจากให้ i = 0 และให้ p0 คือจุดสุดขีดจุดหนึ่ง ซึ่งทราบแน่นอนว่าอยู่บนคอนเวกซ์ฮัลล์ เช่น จุดบนสุด จากนั้น เลือกจุด pi+1 โดย pi+1 คือจุดที่ให้มุมกว้างที่สุดเทียบกับ Pi (อาจเป็นทิศทวนเข็มนาฬิกาหรือตามเข็มนาฬิกาก็ได้) ทำซ้ำเช่นนี้ไปเรื่อยๆ จนกว่าจะได้ ph = p0 คือวนกลับมาจนครบจุดเริ่มต้นนั่นเอง ()

## รหัสเทียม

 jarvis(S)                      *// รับ S ที่เป็นเซทของจุด*
   pointOnHull = จุดสุดขีดจุดหนึ่ง    *// ตั้งค่า p0 ด้วยจุดสุดขีดจุดหนึ่ง*
   i = 0                       *// เริ่ม i = 0*
   repeat
      P[i] = pointOnHull       *// เพิ่มค่า pi ลงไปในอาเรย์ของคำตอบ P ช่องที่ i*
      endpoint = S[0]          *// ตั้งค่าเริ่มต้นสำหรับการหาจุดต่อไปบนคอนเวกซ์ฮัลล์*
      for j from 1 to |S|-1    *// ตรวจสอบทุกจุด*
         if (pointOnHull.angle(S[j]) > pointOnHull.angle(endpoint))
            endpoint = S[j]    *// ถ้าหากมุมของจุดใหม่กว้างกว่าเทียบกับจุดเดิมที่เลือกไปในรอบก่อน ให้เปลี่ยนจุดที่เลือกใหม่*
      i = i+1
      pointOnHull = endpoint   *// ตั้งค่าจุด pi+1 ให้เป็นจุดหลักสำหรับรอบหน้า*
 until endpoint == P[0]        *// ทำซ้ำจนกว่าจะครบรอบ*

## ประสิทธิภาพ
เนื่องจากเวลาในการหามุมสำหรับแต่ละจุดเป็นค่าคงที่ (O(1)) และการเปรียบเทียบมุมสำหรับทุกคู่จุดจะใช้เวลา O(n) สรุปว่าเราสามารถหาจุดๆหนึ่งบนคอนเวกซ์ฮัลล์ได้ภายในเวลา O(n) และหากมีจุดบนคอนเวกซ์ฮัลล์เป็นจำนวน h จุดแล้ว สรุปได้ว่าการเดินแถวของจาร์วิสจะสามารถหาจุดทุกๆจุดบนคอนเวกซ์ฮัลล์ได้ภายในเวลา O(nh)

## การนำไปใช้
โดยปกติแล้ว การเดินแถวของจาร์วิสนั้นจะสามารถทำงานได้เร็วกว่าเกรแฮมสแกน โดยกรณีที่เลวที่สุดคือกรณีที่ทุกจุดอยู่บนคอนเวกซ์ฮัลล์ เช่น รูปวงกลม

## อ้างอิง

* 

## แหล่งข้อมูลอื่น
* ขั้นตอนวิธีการห่อของขวัญในระดับตั้งแต่สองมิติขึ้นไป 
* แบบจำลองคอนเวกซ์ฮัลล์ 
* ข้อมูลเพิ่มเติมจากมหาวิทยาลัยเคนท์สเตท
* รหัสในภาษา C++
* http://www.chrisharrison.net/projects/convexHull/index.html

หมวดหมู่:พอลิโทป
หมวดหมู่:ขั้นตอนวิธีแก้ปัญหาเปลือกนูน
ต้นไม้แบบทอดข้ามน้อยสุดแบบยุคลิด

thumb|300px|right|ต้นไม้แบบทอดข้ามเล็กสุดของยูคลิด ที่มีจุด 25 จุด ในระนาบ

**ต้นไม้ทอดข้ามที่น้อยที่สุดแบบยุคลิด** หรือ **ต้นไม้แผ่ทั่วที่น้อยที่สุดแบบยุคลิด** () เป็นปัญหาทางทฤษฎีกราฟเกี่ยวกับการหาต้นไม้ทอดข้ามที่น้อยที่สุดบนระนาบแบบยูคลิด หรือก็คือวิธีเชื่อมโยงจุดต่าง ๆ บนระนาบสองมิติ ให้เป็นต้นไม้และมีระยะทางรวมระหว่างจุดต่าง ๆ น้อยที่สุด โดยมองจุดต่าง ๆ เป็นจุดยอดและ ระยะทางระหว่างจุดยอดเป็นเส้นเชื่อม

## ขั้นตอนวิธีในการคำนวณต้นไม้ทอดข้ามที่น้อยที่สุดแบบยุคลิด
ขั้นตอนวิธีที่ง่ายที่สุดในการคำนวณต้นไม้ทอดข้ามที่น้อยที่สุดแบบยุคลิด เมื่อมีจุดทั้งหมด *n* จุด
ถ้ากราฟเป็นกราฟแบบบริบูรณ์ที่มีจุดยอด *n* จุด จะมีเส้นเชื่อม *n* (*n*−1) /2 เส้น คำนวณน้ำหนักของเส้นเชื่อมแต่ละเส้นด้วยการหาระยะห่างระหว่างคู่จุดยอดนั้น ๆ แล้วจึงใช้ขั้นตอนวิธีแบบพื้นฐานในการคำนวณต้นไม้แบบทอดข้ามเล็กสุด (เช่น ขั้นตอนวิธีของพริม () หรือ ขั้นตอนวิธีของครูสกาล ())
แต่ถ้ากราฟเป็นกราฟใด ๆ ที่มีจุดยอด *n* จุด และมีเส้นเชื่อม Θ (*n*2) เส้น เราจะต้องการเวลา Ω (*n*2) และใช้พื้นที่ Ω (*n*2) ในการเก็บเส้นเชื่อมทุกเส้นในกราฟ

วีธีที่ดีกว่าในการคำนวณต้นไม้ทอดข้ามที่น้อยที่สุดแบบยุคลิด คือ การแบ่งเซตจำกัดของจุดบนระนาบ ให้เป็นเซตของสามเหลี่ยมเดอลันเนย์ :
# คำนวณสามเหลี่ยมเดอลันเนย์ ซึ่งจะใช้เวลาเพียง O (*n* log *n*) และใช้พื้นที่เพียง O (*n*) เนื่องจากสามเหลี่ยมเดอลันเนย์เป็นกราฟเชิงระนาบ
# แบ่งแต่ละเส้นเชื่อมด้วยความยาว
# ดำเนินการตามขั้นตอนวิธีบนกราฟนี้ เพื่อหาต้นไม้แบบทอดข้ามเล็กสุด เมื่อมีเส้นเชื่อม O (*n*) เส้น จะใช้เวลา O (*n* log *n*) ในการใช้ขั้นตอนวิธีแบบพื้นฐานในการคำนวณต้นไม้แบบทอดข้ามเล็กสุด เช่น ขั้นตอนวิธีของโบรุฟกา (), ขั้นตอนวิธีของพริม หรือ ขั้นตอนวิธีของครูสกาล
สุดท้ายแล้ว ขั้นตอนวิธีนี้จะใช้เวลาเป็น O (*n* log *n*) และใช้พื้นที่เป็น O (*n*)

## ขนาดที่คาดหวัง
ขนาดที่คาดหวังของต้นไม้ทอดข้ามที่น้อยที่สุดแบบยุคลิด สำหรับจุดจำนวนมาก ถูกค้นคว้าโดย เจ.ไมเคิล สตีลเล กล่าวว่า ถ้า *f* เป็นฟังก์ชันความหนาแน่นของความน่าจะเป็นของจุดที่จะถูกเลือก แล้ว n ขนาดใด ๆ และ d \neq 1 ขนาดของต้นไม้ทอดข้ามที่น้อยที่สุดแบบยุคลิดจะประมาณได้ว่า

: c (d) n^{\frac{d-1}{d}} \int_{\mathbb{R}^d} f (x) ^{\frac{d-1}{d}} dx

เมื่อ c (d) คือ ค่าคงที่ที่ขึ้นกับ d ซึ่งไม่ทราบค่าที่แน่นอนของค่าคงที่นี้ แต่สามารถประมาณได้จากหลักฐานการทดลอง

## ดูเพิ่ม
* ต้นไม้ (ทฤษฎีกราฟ)
* ต้นไม้ทอดข้าม
* ระนาบ

## อ้างอิง

### บรรณานุกรม

* 
* 

หมวดหมู่:ต้นไม้ทอดข้าม
หมวดหมู่:กราฟเรขาคณิต
ขั้นตอนวิธีสมิธ-วอเตอร์แมน

**ขั้นตอนวิธีสมิธ-วอเตอร์แมน ** () นำเสนอโดย Temple F. Smith และ Michael S. Waterman ในปี 1981

เป็นขั้นตอนวิธีสำหรับการปรับแนวของลำดับเฉพาะที่ เพื่อหารูปแบบของลำดับให้เหมือนลำดับสองลำดับที่ต้องการ มากที่สุด

ขั้นตอนวิธีนี้มีชื่อเสียงเพื่อเรียงลำดับของ โปรตีน หรือ นิวคลีโอไทด์ โดยใช้ระบบให้คะแนนเมตริกซ์และ กำหนดพลวัตในการแก้ปัญหา

## ขั้นตอนวิธี
1. สร้างเมตริกซ์สมมาตร H ขนาดใหญ่กว่าความยาวของลำดับ 1 ช่อง

2. ให้คะแนนเมตริกซ์แต่ละช่องด้วยเงื่อนไขดังนี้


- H(i,0) = 0 , H(0,j) =0 ; 0  โดยที่ m,n=ความยาวของลำดับ 1และ2 ตามลำดับ


-ถ้าลำดับลำดับที่ i,j ของลำดับที่ 1 และ 2 ตรงกัน  w(a_i,b_j) =2 ถ้าไม่ตรงกัน w(a_i,b_j) = -1


-เติมช่องเมตริกซ์แต่ละช่องให้เป็นค่ามากที่สุดดังต่อไปนี้



H(i,j) = \max \begin{Bmatrix}
0 \\
H(i-1,j-1) + \ w(a_i,b_j) & \text{Match/Mismatch} \\
H(i-1,j) - 1 \ \text{Deletion} \\
H(i,j-1) - 1 \ \text{Insertion}
\end{Bmatrix}
,\; 1\le i\le m, 1\le j\le n


3. นำเมตริกซ์ที่ได้ไปคิดย้อนกลับเพื่อหาลำดับที่ได้ผลลัพธ์ค่ามากที่สุดโดยคิดดังนี้

-หาค่าจากเมตริกซ์ช่องก่อนหน้าที่มากที่สุด จนได้เมตริกซ์ช่องที่มีค่าเป็น 0


-นำพิกัดช่อง (i,j) ที่ย้อนไปจากขั้นตอนที่แล้วมาหาลำดับ โดย

-พิกัดที่เปลี่ยนแปลงทั้ง i,j หมายถึงกรณีที่ ลำดับ i,j ของลำดับสองตรงกัน หรือไม่ตรงกัน


-พิกัดที่เปลี่ยน i เพียงอย่างเดียว หมายถึงกรณีที่ คิดลำดับ i-1,j แทน i,j


-พิกัดที่เปลี่ยน j เพียงอย่างเดียว หมายถึงกรณีที่ คิดลำดับ j-1,j แทน i,j


4. พิจารณ์กรณีต่างๆ โดยดูจากเมตริกซ์และพิกัดที่เปลี่ยนไป จนเป็นลำดับที่ต้องการ

## ตัวอย่าง

ลำดับแรก = ACACACTA

ลำดับที่สอง = AGCACACA

สร้างเมตริกซ์ H
H = 
\begin{pmatrix}
&-&A&C&A&C&A&C&T&A \\
-&0&0&0&0&0&0&0&0&0 \\
A&0&2&1&2&1&2&1&0&2 \\
G&0&1&1&1&1&1&1&0&1 \\
C&0&0&3&2&3&2&3&2&1 \\
A&0&2&2&5&4&5&4&3&4 \\
C&0&1&4&4&7&6&7&6&5 \\
A&0&2&3&6&6&9&8&7&8 \\
C&0&1&4&5&8&8&11&10&9 \\
A&0&2&3&6&7&10&10&10&12 \\
\end{pmatrix}


คิดย้อนกลับเมตริกซ์ จะได้พิกัด (8,8), (7,7), (7,6), (6,5), (5,4), (4,3), (3,2), (2,1), (1,1), (0,0)

* จาก (8,8) ไป (7,7) แสดงถึง ตัวสุดท้ายมาจาก ตัวสุดท้ายของลำดับแรกและลำดับที่สอง โดย (7,7) จะชี้ถึงตำแหน่งของลำดับในพิกัดที่ 2 และ 1 ตามลำดับ

* จาก (7,7) ไป (7,6) แสดงถึง ตัวถัดไปของลำดับที่สองจะไม่ถูกไม่ใช้ โดย (7,6) จะชี้ถึงตำแหน่งของลำดับในพิกัดที่ 2 และ 1 ตามลำดับ ; เรียกว่า การสอดใส่ (อังกฤษ : Insertion)

...

* จาก (2,1) ไป (1,1) แสดงถึงตัวถัดไปของลำดับแรกจะไม่ถูกใช้ โดย (1,1) จะชี้ถึงตำแหน่งของลำดับในพิกัดที่ 2 และ 1 ตามลำดับ ; เรียกว่า การหลุดหาย (อังกฤษ : Deletion)

...

* คิดย้อนกลับไปจนถึงพิกัด (0,0) จะได้ลำดับดังนี้

ลำดับแรก = A-CACACTA

ลำดับที่สอง = AGCACAC-A

## อ้างอิง
Smith, Temple F.; and Waterman, Michael S. (1981) 

หมวดหมู่:ขั้นตอนวิธีชีวสารสนเทศศาสตร์
หมวดหมู่:กำหนดการพลวัต
หลวงพ่อบ่าย ธมฺมโชโต

**หลวงพ่อบ่าย ธมฺมโชโต** (พ.ศ. 2404 — 5 มกราคม พ.ศ. 2485) เป็นเกจิอาจารย์ อดีตเจ้าอาวาสวัดช่องลม ศิษย์คู่บารมีของหลวงพ่อแก้ว วัดพวงมาลัย ส่วนสหธรรมิกที่สนิทสนมกลมเกลียวกันอย่างยิ่งก็คือ หลวงพ่อคง วัดบางกะพ้อม  สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ทรงชื่นชมศรัทธาในพระเกจิอาจารย์ทั้ง 2 รูป เคยรับสั่งต่อ"พระองค์เจ้าหญิงเฉลิมเขตต์มงคล"ว่า สิ้น"หลวงพ่อแก้ว"แล้ว ท่านวัดช่องลมและท่านวัดบางกะพ้อมเชื่อถือได้

## ประวัติ
**หลวงพ่อบ่าย ธมฺมโชโต** ท่านเป็นบุตรกำพร้า ซึ่งนายเกตุ (หรือพระอาจารย์เกตุ พี่ชายของหลวงพ่อแก้ว วัดพวงมาลัย และ นางปราง ทองพันธ์ นำมาเลี้ยงไว้เป็นบุตรบุญธรรม เกิดเมื่อปี พ.ศ. 2404 ตรงกับรัชสมัยของพระบาทสมเด็จพระจอมเกล้าเจ้าอยู่หัว ที่บ้านบางครก อำเภอบ้านแหลม จังหวัดเพชรบุรี 

อายุ 10 ปี ได้ศึกษาภาษาไทยกับบาลีกับ"พระอาจารย์คล้า" วัดสวนทุ่ง 

อายุ 15 ปี บรรพชาเป็นสามเณรอยู่ 1 พรรษา แล้วลาสิกขาบทมาช่วยบิดามารดาประกอบอาชีพ 

อายุครบ 20 ปีจึงได้เข้าอุปสมบทที่วัดทองนพคุณ จังหวัดเพชรบุรี โดยมี พระอุปัชฌาย์แตง วัดเขาบันไดอิฐ เป็นพระอุปัชฌาย์ (คงเป็นข้อความที่คัดลอกต่อกันมานมนานโดยไม่ตรวจสอบ หลวงพ่อบ่ายท่านเกิด 2404 หลวงพ่อแดงเกิด 2422 แล้วจะเป็นอุปัชณาย์ได้อย่างไร หรือวัดเขาบันไดอิฐมีหลวงพ่อแดงมากกว่าหนึ่งรูป) "พระอาจารย์พุก" วัดสวนทุ่ง เป็นพระกรรมวาจาจารย์ "พระอาจารย์เกตุ" วัดทองนพคุณ กับหลวงพ่อแก้ว พรหมสโร เป็นพระอนุสาวนาจารย์ ได้จำพรรษาอยู่ที่วัดทองนพคุณ 1 พรรษาแล้วรับอาราธนามาอยู่ที่วัดช่องลม จังหวัดสมุทรสงคราม พร้อมกับหลวงพ่อแก้ว

## กิจของสงฆ์
ทางด้านพุทธาคม ท่านได้เริ่มศึกษากับพระอาจารย์พุก วัดสวนทุ่ง และพระอาจารย์เกตุ วัดทองนพคุณ แล้วมาเรียนเพิ่มเติมกับหลวงพ่อแก้ว ซึ่งในขณะนั้นเป็นเจ้าอาวาสวัดช่องลมอีก 6 พรรษา พร้อมทั้งเรียนด้านวิปัสสนากรรมฐานควบคู่ไปด้วย หลวงพ่อบ่ายเป็นพระสงฆ์ที่ชอบการเดินธุดงค์มาก โดยธุดงค์กับหลวงพ่อแก้ว ไปจนเกือบทั่วเมืองไทย บางครั้งก็ออกธุดงค์ไปกับพระลูกวัด หลังจากหลวงพ่อแก้วได้รับการอาราธนาเป็นเจ้าอาวาสวัดพวงมาลัยในปี พ.ศ. 2431 หลวงพ่อบ่ายก็ได้รับการแต่งตั้งเป็นเจ้าอาวาสวัดช่องลมสืบแทน ท่านถึงแก่มรณภาพเมื่อวันที่ 5 มกราคม พ.ศ. 2485 ตรงกับรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร รวมสิริอายุได้ 81 ปี 61 พรรษา

## อ้างอิง
# **หนังสือรวมสุดยอดพระคณาจารย์ทั้งหมด 180 พระองค์**
#หลวงพ่อบ่าย วัดช่องลม
#วัดช่องลม
#ประวัติหลวงพ่อบ่าย วัดช่องลม

หมวดหมู่:เกจิอาจารย์
หมวดหมู่:เจ้าอาวาส
หมวดหมู่:ภิกษุในสังกัดคณะสงฆ์มหานิกาย
หมวดหมู่:บุคคลจากอำเภอบ้านแหลม
หมวดหมู่:ภิกษุจากจังหวัดสมุทรสงคราม
พระบริสุทธศีลาจาร (วัน มนโส)

**พระบริสุทธศีลาจารย์ (วัน มะนะโส)** 
(21 มกราคม พ.ศ. 2421 - 2 กุมภาพันธ์ พ.ศ. 2503) ท่านเป็นพระคณาจารย์ผู้มีเมตตาธรรมสูง พูดจาไพเราะ ยิ้มแย้มแจ่มใส เป็นที่เคราพเลื่อมใสของสาธุชนที่ได้ฟังคำสั่งสอนของท่าน ท่านเป็นผู้ใช้ชีวิตอย่างเรียบง่าย สมถะ ไม่ทะเยอทะยาน ใครที่มีวัตถุมงคลของหลวงพ่อวันติดตัวต่างประสบอภินิหารด้วยตัวเอง เป็นพระเกจิอาจารย์อันดับหนึ่งของเมืองตรัง

## ประวัติ
**พระบริสุทธศีลาจารย์** หรือ **หลวงพ่อวัน มะนะโส** ท่านเกิดเมื่อวันที่ 21 มกราคม พ.ศ. 2421 ตรงกับรัชสมัยของพระบาทสมเด็จพระจุลจอมเกล้าเจ้าอยู่หัว ณ บ้านโคกแตร์ อำเภอเมืองตรัง จังหวัดตรัง เป็นบุตรคนโตในจำนวนพี่น้อง 3 คน ของนายจอก และนางคล้าย มะนะโส เมื่ออายุ 17 ปี ท่านได้บรรพชาเป็นสามเณร ณ วัดป่าพยอมตรงกับปี พ.ศ. 2438 โดยมีพระครูกาชาด วัดป่าเลไลย์ เป็นพระอุปัชฌาย์ ได้ศึกษาพระธรรมวินัยและวิชาอาคม จนกระทั่งเมื่อมีอายุครบ 20 ปี ท่านได้อุปสมบทเป็นพระภิกษุเมื่อวันที่ 28 มิถุนายน พ.ศ. 2441 ณ พัทธสีมา วัดป่าพยอม มีหลวงพ่อคง วัดบ้านตูล เป็นพระอุปัชฌาย์ พระอาจารย์ใหม่ เป็นพระกรรมวาจาจารย์ และพระปล้องเป็นพระอนุสาวนาจารย์ ได้ศึกษาพระธรรมวินัยและปรนนิบัติต่อพระอุปัชฌาย์เป็นอย่างดี และเมื่อวันที่ 5 พฤศจิกายน พ.ศ. 2445 ท่านได้รับการแต่งตั้งให้ขึ้นดำรงตำแหน่งเจ้าอาวาสวัดประสิทธิชัย และดำรงตำแหน่งเจ้าคณะอำเภอห้วยยอด วันที่ 8 มิถุนายน พ.ศ. 2490 เลื่อนสมณศักดิ์เป็น พระบริสุทธศีลาจารย์ และได้รับพระราชทานสมณศักดิ์เป็นพระราชาคณะชั้นสามัญที่ พระครูบริสุทธศีลาจารย์ คณะบริหารอริยวงศาวาที สังฆปาโมกข์ เมื่อวันที่ 4 มีนาคม พ.ศ. 2493 หลวงพ่อเริ่มปลุกเสกวัตถุมงคลต่าง ๆ ดังนี้เช่น รูปหล่อลอยองค์รุ่นแรก และเหรียญรุ่นแรก สร้างเมื่อปี พ.ศ. 2487 นอกจากนี้ยังมีเหรียญรุ่นสอง สร้างปีพุทธศักราช พ.ศ. 2498 ได้รับความนิยมรองลงมา ท่านถึงแก่มรณภาพเมื่อวันที่ 2 กุมภาพันธ์ พ.ศ. 2503 ตรงกับรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
## อ้างอิง
* **หนังสือรวมสุดยอดพระคณาจารย์ทั้งหมด 180 พระองค์**
* ประวัติหลวงพ่อวัน วัดประสิทธิชัย
* หลวงพ่อวัน วัดประสิทธิชัย
* ชีวประวัติหลวงพ่อวัน มะนะโส วัดประสิทธิชัย ตรัง 

หมวดหมู่:เจ้าอาวาส
หมวดหมู่:พระราชาคณะชั้นสามัญ
หมวดหมู่:ภิกษุจากจังหวัดตรัง
หมวดหมู่:บุคคลจากอำเภอเมืองตรัง
การค้นหาแบบกองซ้อนบีม

**การค้นแบบกองซ้อนบีม** () เป็นการขั้นตอนวิธีการค้นหาที่รวมการย้อนรอย (backtracking) เข้ากับการใช้การค้นแบบบีม(beam search) โดยขั้นตอนวิธีการค้นหานี้เป็นขั้นตอนวิธีที่หาคำตอบที่ดีที่สุดได้โดยการหาผลเฉลยด้วยวิธีที่หาผลเฉลยได้เร็ว เช่น การค้นแบบบีม จากนั้นจึงใช้การย้อนรอยเพื่อหาผลเฉลยที่ดีกว่าจนกว่าจะไม่สามารถหาได้อีก

## แนวคิด
เนื่องจากการค้นแบบบีมสามารถใช้เป็นขั้นตอนวิธีในการค้นหาที่หาผลเฉลยได้ภายในเวลาและหน่วยความจำที่น้อย แม้ในการค้นหาปริภูมิสถานะ (stage space search) ที่ใหญ่ แต่การค้นแบบบีมก็มีข้อเสียที่สำคัญคือ ความไม่สมบูรณ์ เพราะในการค้นแบบบีมนั้นมีความเป็นไปได้ที่ผลเฉลยที่ต้องการจะถูกตัดออกไปในระหว่างการค้นหา ผลเฉลยที่ได้จากการค้นแบบบีมนั้นจึงไม่สามารถรับรองได้ว่าเป็นผลเฉลยที่ดีที่สุด ดังนั้นจึงมีการใช้ กองซ้อน เพื่อช่วยในการย้อนรอยเพื่อให้ได้คำตอบที่สมบูรณ์

## การใช้งาน
การค้นหาแบบกองซ้อนบีมสามารถมองเป็นเหมือน การค้นตามแนวกว้างแบบขยายและจำกัดเขต (breadth first search branch-and-bound) ที่ปรับปรุงให้ไม่มีการเก็บปมไว้มากกว่าความกว้างบีม (beam width)

โดยการค้นหาจะทำโดยขยายตามแนวกว้าง (breadth first) และใช้ค่าในการตัดสินใจเพื่อจะตัดปมออกจากการค้นหาเป็น
: f(n)=g(n)+h(n)
: เมื่อ f(n) เป็นค่าที่พิจารณาของปม n
: g(n) เป็นค่าที่ดีที่สุดจากจุดเริ่มจนถึงปม n
: h(n) เป็นค่าประมาณที่ใช้จากจุด n ไปจนถึงเป้าหมาย

เพื่อที่จะทำการย้อนรอยได้ จะต้องเก็บค่าของแต่ละชั้นที่ทำการค้นหา โดยจะเก็บปมที่ผ่านการค้นหาลงในกองซ้อน และต้องมีการจำด้วยว่าปมลูกของปมนั้น ๆ มีปมใดผ่านการค้นหาแล้ว และปมใดที่ยังไม่ผ่านการค้นหา

โดยทำได้โดยในการขยายจะมีการกำหนดขอบเขตค่า f ของปมลูกที่จะพิจารณา และเมื่อมีการย้อนรอยกลับมาถึงปมก็จะทำการขยายปมนั้นโดยเปลี่ยนขอบเขตค่า f ปมลูก โดยการเปลี่ยนขอบบนใหม่ให้มากกว่าขอบบนเก่า และให้ขอบล่างใหม่มีค่าเท่ากับขอบบนเก่า ไปเรื่อย ๆ จนกว่าขอบบนใหม่จะมีค่ามากกว่าผลเฉลยที่ดีที่สุดที่เคยหาได้

เมื่อมีการค้นหาไปแล้วมีการเก็บปมมากกว่าความกว้างบีม จะทำการตัดปมที่เก็บออกเพื่อให้สามารถทำงานต่อได้โดยไม่ต้องเก็บปมไว้มากกว่าความกว้างบีม โดยจะเริ่มตัดจากปมที่มีค่า f สูงที่สุด และไปแก้ขอบเขตการหาของปมแม่ของปมนั้น เมื่อมีการย้อนรอยขึ้นไป ปมที่ถูกตัดจะได้ถูกค้นหาอีกรอบ

## วิเคราะห์การทำงาน
### ความสมบูรณ์ของขั้นตอนวิธี (Completeness)
การค้นหาแบบกองซ้อนบีม มีความสมบูรณ์ กล่าวคือหากมีผลเฉลย การค้นหาแบบกองซ้อนบีมจะหาเจอ และจะหาเจอคำตอบที่ดีที่สุดเท่าที่จะมีเมื่อการค้นหาเสร็จ

### การทำงานเชิงหน่วยความจำ (Space Complexity)
การค้นหาแบบกองซ้อนบีม จะใช้หน่วยความจำในการค้นหาขึ้นอยู่กับความกว้างบีม และความสูงของต้นไม้ที่ทำการค้น โดยให้ต้นไม้ที่ค้นสูง d และมีความกว้างบีม w จะใช้พื้นที่หน่วยความจำเป็น O(wd)

### เปรียบเทียบการทำงาน
การทำงานของการค้นหาแบบกองซ้อน จะขึ้นอยู่กับการกำหนด ความกว้างบีม โดยเมื่อกำหนดให้เท่ากับ 1 จะทำงานเหมือนกับ การค้นตามแนวลึก และเมื่อกำหนดความกว้างบีมให้ไม่จำกัด จะทำงานเหมือนกับการค้นตามแนวกว้าง

## อ้างอิง

* Zhou, Rong. Hansen, Eric. "Beam-Stack Search: Integrating Backtracking with Beam Search". 2005.

หมวดหมู่:ขั้นตอนวิธีการค้นหา
เซยูอะวอดส์

**เซยูอะวอดส์** () เป็นงานมอบรางวัลสำหรับนักพากย์ (เซยู) ที่มีผลงานโดดเด่นในอนิเมะหรือสื่ออื่น ๆ ในประเทศญี่ปุ่น จัดขึ้นเป็นประจำทุกปี โดยจัดขึ้นครั้งแรกเมื่อวันที่ 3 มีนาคม พ.ศ. 2550 ที่โตเกียวอนิเมะเซ็นเตอร์ ในอากิฮาบาระ

## พิธีมอบรางวัล

## แหล่งข้อมูลอื่น
* เว็บไซต์ทางการของเซยูอะวอดส์ 

หมวดหมู่:รางวัลการ์ตูนญี่ปุ่น


หมวดหมู่:เซยูอะวอดส์
คานะมีหนังสือพิมพ์มาส่ง

***คานะมีหนังสือพิมพ์มาส่ง*** () เป็นมังงะสี่ช่อง แต่งเรื่องและวาดภาพโดยโชโกะ อิวามิ มีเนื้อหาเกี่ยวกับเด็กกำพร้าชื่อนากามิจิ คานะ ที่ต้องมาทำงานส่งหนังสือพิมพ์ มีการสร้างอนิเมะจำนวน 13 ตอนขึ้นจากมังงะเรื่องนี้โดยสตูดิโอฟีล ซึ่งได้ออกฉายตั้งแต่ 5 กรกฎาคม ถึง 27 กันยายน พ.ศ. 2552

## อ้างอิง

## แหล่งข้อมูลอื่น
* เว็บไซต์ทางการของอนิเมะ 
* เว็บไซต์ทางการของอนิเมะ โดยทีวีโตเกียว 
* 
* 

หมวดหมู่:มังงะที่ตีพิมพ์ในปี พ.ศ. 2550
หมวดหมู่:อนิเมะที่ออกฉายในปี พ.ศ. 2552
หมวดหมู่:ความหลากหลายทางเพศในอนิเมะและมังงะ
หมวดหมู่:มังงะเซเน็ง
หมวดหมู่:มังงะเสี้ยวหนึ่งของชีวิต
หมวดหมู่:มังงะยูริ
หมวดหมู่:การ์ตูนญี่ปุ่นแนวยูริ
สเฟียร์ (กลุ่มดนตรีสัญชาติญี่ปุ่น)

**สเฟียร์** () เป็นกลุ่มดนตรีเจ-ป็อปในประเทศญี่ปุ่น เกิดจากการรวมตัวกันของนักพากย์ในสังกัดของ Lantis ซึ่งจัดการโดยโซนี่ มิวสิก เอ็นเตอร์เทนเมนท์

## สมาชิก
* ฮารูกะ โทมัตสึ
* มินาโกะ โคโตบูกิ
* อายาฮิ ทากางากิ
* อากิ โทโยซากิ

## ผลงาน
ผลงานเพลงของสเฟียร์ ได้แก่

### อัลบั้ม
* *A.T.M.O.S.P.H.E.R.E* (23 ธันวาคม 2552)
* *Spring is Here* (16 มีนาคม 2554)
* *Third Planet* (11 กรกฎาคม 2555)
* *4 colors for you* (25 มิถุนายน 2557)

### ซิงเกิล
* "Future Stream" (22 เมษายน 2552)
* "Super Noisy Nova" (29 กรกฎาคม 2552)
* "Kaze o Atsumete/Brave My Heart" (25 พฤศจิกายน 2552)
* "Realove:Realife" (21 เมษายน 2553)
* "Now Loading... Sky!!" (28 กรกฎาคม 2553)
* "Moon Signal" (20 ตุลาคม 2553)
* "Hazy" (5 พฤษภาคม 2554)
* "LET・ME・DO!!" (27 กรกฎาคม 2554)
* "High Powered" (26 ตุลาคม 2554)
* "Non stop road/Ashita e no Kaerimichi" (25 เมษายน 2555)
* "Pride on Everyday" (7 พฤศจิกายน 2555)
* "GENESIS ARIA" (1 พฤษภาคม 2556)
* "Sticking Places" (27 พฤศจิกายน 2556)
* "Eternal Tours" (26 กุมภาพันธ์ 2557)
* "Kasukana Hisokana Tashikana Mirai" (14 พฤษภาคม 2557)

## อ้างอิง

## แหล่งข้อมูลอื่น
* เว็บไซต์ทางการ  
* เว็บไซต์ทางการของ GloryHeaven  

หมวดหมู่:กลุ่มดนตรีสัญชาติญี่ปุ่น
หมวดหมู่:ศิลปินสังกัดโซนีมิวสิกเอนเตอร์เทนเมนต์เจแปน
ด้วงกว่างญี่ปุ่น

**ด้วงกว่างญี่ปุ่น** (, , โรมะจิ: *Kabutomushi*) เป็นแมลงปีกแข็งชนิดหนึ่ง มีชื่อวิทยาศาสตร์ว่า *Allomyrina dichotoma* อยู่ในวงศ์ด้วงกว่าง (Dynastinae) จัดเป็นเพียงชนิดเดียวเท่านั้นที่อยู่ในสกุล *Allomyrina*

นับเป็นด้วงกว่างอีกชนิดหนึ่งที่นิยมเลี้ยงเป็นสัตว์เลี้ยง โดยเฉพาะเด็ก ๆ ชาวญี่ปุ่น ซึ่งสามารถใช้ขวิดต่อสู้กันได้ ด้วงกว่างญี่ปุ่นมีจุดเด่น คือ เขาล่างมีความใหญ่กว่าเขาด้านบน โดยที่ปลายเขาจะมีแขนงแตกออกเป็น 2 แฉกด้วย 

มีการกระจายพันธุ์ในป่าดิบและป่าเบญจพรรณในทวีปเอเชีย เช่น อนุทวีปอินเดีย และจะพบมากที่ภูมิภาคเอเชียตะวันออก เช่น ญี่ปุ่น, ไต้หวัน, จีนแผ่นดินใหญ่, เกาหลี, ภาคเหนือของเวียดนาม เป็นต้น ในประเทศไทยพบได้ทางภาคเหนือของประเทศ อาทิ อำเภอเวียงป่าเป้า จังหวัดเชียงราย, อำเภอเถิน จังหวัดลำปาง เป็นต้น  (มีทั้งหมด 7 ชนิดย่อย แตกต่างกันที่ลักษณะของเขา–ดูในตาราง)

ตัวผู้มีขนาดลำตัวใหญ่กว่าตัวเมียอย่างเห็นได้ชัด  โดยตัวผู้มีขนาด 38.5-79.5 มิลลิเมตร ขณะที่ตัวเมียมีขนาด 42.2-54.0 มิลลิเมตร และไม่มีเขา หากินในเวลากลางคืนโดยกินยางไม้จากเปลือกของต้นไม้ใหญ่ในป่า ชอบเล่นไฟ แต่การต่อสู้กันของด้วงกว่างญี่ปุ่นจะแตกต่างไปจากด้วงกว่างชนิดอื่น ๆ คือ จะใช้เขาล่างในการงัดกันมากกว่าจะใช้หนีบกัน

ผสมพันธุ์และวางไข่ในดินที่มีความอุดมสมบูรณ์ทางระบบนิเวศ คือ มีมูลสัตว์และซากไม้ผุผสมอยู่ ใช้เวลาฟักเป็นตัวหนอนราว 1 เดือน จากระยะตัวหนอนใช้เวลา 6-8 เดือนจึงจะเข้าสู่ช่วงดักแด้ซึ่งจะมีช่วงอายุราว 19-28 วัน จึงจะเป็นตัวเต็มวัยออกมาจากดิน ระยะพักตัวตอนออกจากดักแด้ใช้เวลา 10-16 วันถึงจะเริ่มกินอาหาร ซึ่งตัวเต็มวัยมีอายุราว 2-3 เดือนเท่านั้น รวมช่วงชีวิตแล้วทั้งหมดประมาณ 1 ปี นับได้ว่าใกล้เคียงกับด้วงกว่างโซ้ง (*Xylotrupes gideon*) ซึ่งเป็นด้วงกว่างชนิดที่พบได้มากที่สุดในประเทศไทย โดยเมื่อตัวเต็มวัยจะปริตัวออกจากเปลือกดักแด้ ช่องดักแด้ในดินมักจะอยู่ในแนวตั้งเพื่อมิให้ไปกดทับปีกที่จะกางออก ซึ่งต้องใช้เวลาอีกหลายชั่วโมงกว่าปีกจะแข็งและสีของลำตัวจะเข้มเหมือนตัวเต็มวัยที่โตเต็มที่

ในช่วงฤดูร้อนของประเทศญี่ปุ่น (ราวกลางเดือนมิถุนายน-กันยายน) จะตรงกับด้วงกว่างญี่ปุ่นเป็นตัวเต็มวัยพอดี บางท้องที่ เช่น ทาซากิ ซึ่งตั้งอยู่ทางทิศตะวันตกเฉียงเหนือราว 130 กิโลเมตร จากกรุงโตเกียว ถึงกับมีเทศกาลของด้วงกว่างชนิดนี้ โดยราคาซื้อขายมีตั้งแต่ 500-28,000 เยน (190-10,000 บาท)

ด้วงกว่างญี่ปุ่นเป็นแมลงปีกแข็งที่เป็นนิยมอย่างมากในวัฒนธรรมร่วมสมัยของญี่ปุ่นหลายประการ อาทิ อนิเมะเรื่อง *[[มูชิคิง ตำนานผู้พิทักษ์ป่า]]* (Mushiking: Battle of the Beetles, 甲虫王者ムシキング) เป็นต้น และถูกอ้างอิงถึงในอีกหลายเรื่องด้วยกัน 

ซึ่งในภาษาญี่ปุ่น ด้วงกว่างญี่ปุ่นจะถูกเรียกว่า "คาบูโตะมูชิ" ซึ่งคำว่า "คาบูโตะ" (甲虫) หมายถึง หมวกเกราะอันเป็นส่วนหนึ่งของชุดเกราะญี่ปุ่นแบบโบราณ

## ชนิดย่อย
* *A. d. dichotoma*
* *A. d. inchachina*
* *A. d. septentrionalis* 
* *A. d. politus*  (เป็นชนิดที่พบได้ในประเทศไทย)
* *A. d. takarai* 
* *A. d. tunobosonis*

## อ้างอิง

## แหล่งข้อมูลอื่น

หมวดหมู่:ด้วงกว่าง
หมวดหมู่:ศัตรูพืช
บัลโต ยอดสุนัขนักสู้

**บัลโต ยอดสุนัขนักสู้** (ภาษาอังกฤษ หัวข้อ: **Balto**) เป็นภาพยนตร์การ์ตูนออกในปี 1995. ออกอากาศผ่านทางยูนิเวอร์แซลสตูดิโอส์

## ตัวละคร

* บัลโต เป็นตัวละครหลักในเรื่อง โดยมีลักษณะคือ ไซบีเรียนฮัสกีพันธ์ผสม
* บอริส เป็นห่าน Russian snow goose หน้าที่เป็นตัวละครรอง ดูแลบัลโต
* เจนน่า ไซบีเรียนฮัสกีที่่บัลโตต้องการเป็นความรัก
* สตีล เป็นอลาสกัน มาลามิวท์และเป็นตัวร้าย
* มุก และลูก เป็นหมีขาว

## นักพากย์

## อ้างอิง

หมวดหมู่:ภาพยนตร์ที่ออกฉายในปี พ.ศ. 2538
หมวดหมู่:ภาพยนตร์อเมริกัน
หมวดหมู่:ภาพยนตร์ที่มีฉากในรัฐอะแลสกา
ปลาโลมาน้อย

**ปลาโลมาน้อย** หรือ **ปลาโลมาน้ำจืด** หรือ **ปลางวงช้างจมูกสั้น** () เป็นปลาน้ำจืดชนิดหนึ่ง มีชื่อวิทยาศาสตร์ว่า *Mormyrus kannume* อยู่ในวงศ์ปลางวงช้าง (Mormyridae)

มีรูปร่างเรียวยาว มีสีลำตัวเป็นสีน้ำตาลดำอมน้ำเงิน ตามีขนาดเล็กมาก มีลักษณะเด่น คือ บริเวณส่วนจมูกหรือจะงอยปากจะทู่สั้นกว่าปลาจำพวกเดียวกันสกุลอื่น ๆ ในวงศ์เดียวกัน  โดยที่ยังเป็นปลาวัยอ่อนส่วนจมูกจะสั้นและหนามากจนแทบมองไม่เห็น แต่จะยาวขึ้นเรื่อย ๆ เมื่อปลาโตขึ้น แต่รูปร่างจะผอมเพรียว แต่ก็ยังสั้นและหนาอยู่ดี โดยที่ปากมีขนาดเล็กและอยู่สุดปลายของจะงอยปากที่งองุ้มลงด้านล่าง ครีบหลังยาวติดต่อกันจนถึงโคนครีบหาง โคนครีบหางยาว ครีบหางยาวแยกเป็น 2 แฉก

มีขนาดเมื่อโตเต็มที่ได้ถึง 1 เมตร นับว่าเป็นปลาที่มีขนาดใหญ่มากชนิดหนึ่งของวงศ์นี้ เป็นปลาที่หากินในเวลากลางคืน หากินตามพื้นท้องน้ำ โดยใช้กระแสไฟฟ้าอ่อน ๆ ที่ปล่อยออกมาช่วยนำทางแทนตาซึ่งใช้การได้ไม่ดี  กินอาหารจำพวก ไส้เดือนน้ำหรือหนอนแดงหรือสัตว์น้ำขนาดเล็กต่าง ๆ รวมถึงปลาหมอสีที่มีอยู่ดาษดื่นในถิ่นที่อยู่ ในเวลากลางคืน โดยอาจจะรวมตัวกันเป็นฝูงเล็ก ๆ ออกล่าอาหารร่วมกัน  พบกระจายพันธุ์ในทวีปแอฟริกา เช่น ทะเลสาบวิกตอเรีย, ทะเลสาบคโยกา, ทะเลสาบมาลาวี, ทะเลสาบแทนกันยีกา, ลุ่มแม่น้ำไนล์ และแม่น้ำอติ ในประเทศเคนยา

เป็นปลาที่ใช้บริโภคกันในท้องถิ่น และนิยมเลี้ยงกันเป็นปลาสวยงาม เป็นที่นิยมอย่างมากเนื่องจากเป็นปลาที่ไม่ก้าวร้าวต่างกับปลาขนาดใหญ่ชนิดอื่นในวงศ์เดียวกัน อีกทั้งยังมีพฤติกรรมชอบเคลื่อนย้ายสิ่งของต่าง  ๆ ในที่เลี้ยงด้วยการใช้ส่วนหัวดัน หรือเล่นลูกบอลที่ลอยเหนือน้ำได้ด้วย และเชื่องกับผู้เลี้ยงได้เมื่อคุ้นเคยกันดีแล้ว ซึ่งพฤติกรรมการแสดงออกที่แสนรู้เช่นนี้ประกอบกับส่วนหัวที่แลดูคล้ายโลมา ซึ่งเป็นสัตว์เลี้ยงลูกด้วยนมในทะเล จึงทำให้เป็นที่มาของชื่อสามัญที่ใช้เรียกขานกัน
 
## อ้างอิง

## แหล่งข้อมูลอื่น
*รูปและข้อมูลจาก Fishbase.org

หมวดหมู่:วงศ์ปลางวงช้าง
หมวดหมู่:ปลาตู้
หมวดหมู่:ปลาแอฟริกา
Communications-enabled application

**communications-enabled application** (**CEA**) ประกอบด้วย ชุดขององค์ประกอบของเทคโนโลยีสารสนเทศ (IT) และองค์ประกอบของเทคโนโลยีการสื่อสารที่รวมเข้าด้วยกันในรูปแบบเฉพาะ ด้วยระบบ service-oriented architecture (SOA) เพื่อใช้ให้เกิดประโยชน์ในการเพิ่มผลิตผลให้กับองค์กร หรือพัฒนาปรับปรุงประสบการณ์ทำงานของผู้ใช้งาน

การสื่อสาร หรือ communication enablement จะเพิ่มฟังก์ชันการปฏิบัติงานแบบเครือข่าย real-time networking เข้าไปใน ระบบโปรแกรมประยุกต์หรือ IT application เพื่อใช้สนับสนุนประสิทธิภาพในการสื่อสารไปยัง ระบบแอปพลิเคชันดังกล่าว

หมวดหมู่:ซอฟต์แวร์สื่อสาร
การค้นหาตามค่าทุนอย่างมีเอกรูป

ในวิทยาการคอมพิวเตอร์ **ขั้นตอนวิธีค้นหาแบบค่าทุนน้อยสุด** () เป็นการค้นหาโดยใช้ขั้นตอนวิธีแบบแผนภูมิต้นไม้ ใช้สำหรับการแวะผ่านหรือการค้นหาในต้นไม้ค้นหาแบบเทียบน้ำหนัก จากโครงสร้างหรือกราฟ เราจะเริ่มค้นหาจากปมราก ส่วนปมถัดไปที่เราจะเลือกนั้น ต้องทำให้ค่าที่เราสนใจรวมสุทธิจากปมรากไปยังปมนั้นมีค่าทุนน้อยสุด โดยค่าทุนที่เราสนใจนั้นอาจเป็นน้ำหนัก หรือระยะทางก็ได้ เราจะใช้หลักการเลือกแบบนี้จนกว่าจะถึงปมเป้าหมาย

## นิยาม
โดยปกติขั้นตอนวิธีการค้นหานั้น จะเกี่ยวข้องกับการสร้างปมลูกโดยการเพิ่มปมข้างเคียงที่ยังไม่มีปมลูกและมีเส้นทางเชื่อมไปยังแถวคอยบุริมภาพ แต่ละปมในแถวคอยจะเก็บค่าทุนสุทธิจากปมราก โดยปมที่มีค่าทุนผ่านทางรวมที่น้อยที่สุดจะเป็นปมในแถวคอยที่มีลำดับความสำคัญมากสุด ปมแรกในแถวคอยจะถูกสร้างลูกเป็นลำดับ โดยจะเพิ่มเซตของปมเชื่อมต่อด้วยค่าทุนรวมจากปมราก UCS นั้นจะเสร็จสมบูรณ์และดีที่สุดเมื่อค่าทุนรวมของแต่ละขั้นตอนเกินค่า ε (ค่าบวก) กรณีที่ใช้เวลาเยอะที่สุดซึ่งมีความซับซ้อนคือ *O (b<sup>1 + C*/ε</sup>) * เมื่อ C* คือค่าทุนของผลลัพธ์ที่ดีที่สุด และเมื่อค่าทุนของทุกกรณีเท่ากัน มันจะกลายเป็น *O (b<sup>d + 1</sup>) *

## รหัสเทียม
: node := root, cost = 0
: frontier := empty priority queue containing node
: explored := empty set
: do
:: if frontier is empty
::: return failure
:: node := frontier.pop ()
:: if node is goal
::: return solution
:: explored.add (node)
:: for each of node's neighbors n
::: if n is not in explored
:::: if n is not in frontier
::::: frontier.add (n)
:::: if n is in frontier with higher cost
::::: replace existing node with n

## ขั้นตอนวิธีการที่เกี่ยวข้อง
**ขั้นตอนวิธีค้นหาระยะทางแบบเอกรูป** เปรียบได้กับการมอง Best First Search แบบง่าย ๆ ซึ่งในทางทฤษฎีแล้วก็มีความใกล้เคียงกับ Dijkstra's Algorithm มากที่สุด และยังเกี่ยวเนื่องกับ A* Algorithm

## ตัวอย่าง
ไฟล์:UCS graph.jpg

**Expansion showing the explored set and the frontier (priority queue) :**
Start Node: A
Goal Node: G

*Step 1*
Frontier:

Explored: -

*Step 2*
Expand A
Frontier:

Explored: A

*Step 3*
Expand D
Frontier:

Explored: A D

*Step 4*
Expand B
Frontier:

Explored: A D B

*Step 5*
Expand E
Frontier:

Explored: A D B E
:: *Note: B was not added to the priority queue because it was already explored*

*Step 6*
Expand F
Frontier:

Explored: A D B E F

*Step 7*
Expand C
Frontier:

Explored: A D B E F C

*Step 8*
Expand G
Found the path: A to D to F to G

## แหล่งข้อมูลที่อ้างอิง
* Uniform cost search - Math Wiki
* Artificial Ingelligence - Uniform Cost Search 
* บทความ* 
* บทความ** 

หมวดหมู่:ขั้นตอนวิธีการค้นหา
วิธีการของเพทริค

ในพีชคณิตแบบบูล **วิธีการของเพทริค** (รวมถึงรู้จักกันในชื่อ *วิธีขยายและจำกัดเขต*) เป็นกลวิธีที่ใช้ในการกำหนดผลเฉลยในรูปผลบวกของผลคูณน้อยสุดทุกตัวจากแผนภูมิ implicant ปฐมภูมิ (prime implicant chart) วิธีการของเพทริคนั้นน่าเบื่อหน่ายเป็นอย่างมากเมื่อใช้กับแผนภูมิขนาดใหญ่ แต่ดำเนินการได้ง่ายดายบนเครื่องคอมพิวเตอร์

# ลดขนาดแผนภูมิ implicant ปฐมภูมิลงโดยกำจัดแถวและหลักที่เกี่ยวข้องกับ implicant ปฐมภูมิที่จำเป็นออก
# ตั้งชื่อแถวของแผนภูมิ implicant ปฐมภูมิที่ถูกลดออกว่า P_1, P_2, P_3, P_4 ตามลำดับ
# สร้างฟังก์ชันตรรกะ P ซึ่งเป็นจริงเมื่อทุกแถวที่มี minterm ครอบคลุมอยู่  *P* ดังกล่าวประกอบไปด้วยผลคูณของผลบวก โดยแต่ละพจน์ของผลบวกอยู่ในรูปของ (P_{i0} + P_{i1} + 
\cdots + 
P_{iN}) โดย P_{ij} แต่ละตัวแสดงถึงแถวที่ครอบคลุมหลัก i
# ทำการลด P ลงให้เหลือเพียงผลบวกของผลคูณอย่างต่ำ โดยกระจายการคูณ แล้วใช้กฎการลดรูป X + XY = X
# แต่ละพจน์ของผลลัพธ์เป็นตัวแทนของคำตอบ ซึ่งก็คือ เป็นเซตของแถวที่ครอบคลุมทุก minterm ในตาราง  ในการกำหนดผลเฉลยน้อยสุด ขั้นตอนแรกคือ ให้หาพจน์เหล่านั้น ซึ่งเก็บค่าจำนวนน้อยสุดของ implicant ปฐมภูมิไว้
# ขั้นถัดไป นับจำนวนสัญพจน์ที่ของ implicant ปฐมภูมิที่มีในพจน์ที่ได้จากขั้นตอนที่ห้า แล้วหาจำนวนของสัญพจน์ทั้งหมด
# เลือกพจน์ที่เกิดจากประกอบกันของสัญพจน์ ที่มีจำนวนสัญพจน์น้อยสุด แล้วเขียนผลรวมของ implicant ปฐมภูมิที่สอดคล้อง

**ตัวอย่างวิธีการของเพทริค** (คัดลอกจาก http://www.mrc.uidaho.edu/mrc/people/jff/349/lect.10 )

เราต้องการลดรูปฟังก์ชันถัดไป:

:f(A,B,C) =\sum m(0,1,2,5,6,7)\,

ยกตัวอย่างแผนภูมิ implicant ปฐมภูมิจาก prime implicant chart ดังนี้:

                 | 0 1 2 5 6 7
  ---------------|------------
    K (0,1) a'b' | X X
    L (0,2) a'c' | X   X
    M (1,5) b'c  |   X   X
    N (2,6) bc'  |     X   X
    P (5,7) ac   |       X   X
    Q (6,7) ab   |         X X

อ้างจากตัว X ในตารางข้างบน เราสามารถสร้างผลคูณของผลบวกของทุกแถว โดยการบวกแต่ละแถวเข้าด้วยกัน และคูณแต่ละหลักเข้าด้วยกัน ได้ผลลัพธ์ออกมาดังนี้:

  (K+L)(K+M)(L+N)(M+P)(N+Q)(P+Q)

ใช้กฎการกระจายเพื่อเปลี่ยนนิพจน์ให้อยู่ในรูปของผลบวกของผลคูณ แล้วใช้กฎการสมมูลเพื่อลดรูนิพจน์สุดท้าย เช่น X + XY = X และ XX = X และ X + X = X

  = (K+L)(K+M)(L+N)(M+P)(N+Q)(P+Q)
  = (K+LM)(N+LQ)(P+MQ)
  = (KN+KLQ+LMN+LMQ)(P+MQ)
  = KNP + KLPQ + LMNP + LMPQ + KMNQ + KLMQ + LMNQ + LMQ

จากนั้นใช้กฎการสมมูลอีกครั้งเพื่อลดรูปสมการขึ้นอีก: X + XY = X

  = KNP + KLPQ + LMNP + LMQ + KMNQ

เลือกผลคูณที่มีจำนวนพจน์น้อยสุด โดยในตัวอย่าง มีผลคูณสองตัวที่มีเพียงสามพจน์

  KNP
  LMQ

เลือกพจน์ที่มีจำนวนสัญพจน์น้อยสุด โดยในตัวอย่าง ผลคูณทั้งสองสามารถกระจายออกเป็น 6 สัญพจน์

 KNP    กระจายออกเป็น    a'b'+ bc'+ ac
 LMQ    กระจายออกเป็น    a'c'+ b'c + ab

เพราะฉะนั้นจึงสามารถนำพจน์ไหนไปใช้ก็ได้ โดยทั่วไปแล้ว การนำวิธีการของเพทริคไปใช้จะเสียเวลามากเมื่อกระทำกับแผนภูมิขนาดใหญ่ แต่สามารถนำไปดำเนินการได้ง่ายดายบนเครื่องคอมพิวเตอร์

## แหล่งข้อมูลอื่น
*http://www.simpogical.com/download แบบฝึกหัดเกี่ยวกับควิน-แมคคลัสกี้และวิธีการของเพทริค (pdf)  (ภาษาอังกฤษ)
*http://webdocs.cs.ualberta.ca/~amaral/courses/329/webslides/Topic5-QuineMcCluskey/sld098.htm วิธีการของเพทริค (สไลด์) (ภาษาอังกฤษ)

หมวดหมู่:พีชคณิตแบบบูล
ทรู ช็อปปิ้ง

**ทรู ช็อปปิ้ง (ภาษาอังกฤษ: True Shopping)** เป็นช่องรายการแนะนำสินค้า หรือให้บริการซื้อสินค้าจากบ้านแห่งที่ 2 ทางทรูวิชั่นส์ ได้ผนึกกำลัง ทั้ง 4 บริษัท อาทิ ทรูวิชั่นส์ ห้างสรรพสินค้าเดอะมอลล์ (บริษัท เดอะมอลล์ กรุ๊ป จำกัด) บริษัท ซีพี ออลล์ จำกัด (มหาชน) และ จีเอสช็อป (GS Shop) ผู้ผลิตรายการโฮมช็อปปิ้งอันดับหนึ่งจากประเทศเกาหลีใต้ จัดตั้งช่อง ทรู ซิเล็คท์ (ปัจจุบันเปลี่ยนชื่อเป็น ทรู ช็อปปิ้ง) เพื่อตอบสนองต่อการรับชมรายการประเภทโฮมช็อปปิ้ง เต็มไปด้วยสินค้าและบริการต่าง ๆ ที่ทางสมาชิกทรูวิชั่นส์ และจานดาวเทียมระบบ C-Band ออกอากาศครั้งแรก 29 กันยายน พ.ศ. 2554 (ภาพทดสอบ และ โฆษณาโปรโมทช่องฯ) โดยออกอากาศจริงในวันที่ 5 ตุลาคม พ.ศ. 2554 ทางทรูวิชั่นส์ช่อง 11 จานดาวเทียมระบบ C-Band ไทยคม 5 ความถี่ 34400 H sr-26666 (ปัจจุปันเปลี่ยนคลื่นความถี่เป็น 3545 V sr-30000) และจานดาวเทียมระบบ C-Band ไทยคม 6 คลื่นความถี่ใหม่ 4120 H sr-30000 ตั้งแต่ 2 ธันวาคม 2562

* ทรู ซีเล็คท์ (True Select) (ออกอากาศครั้งแรก กรกฎาคม 2554 - ปัจจุบัน)
* ทรู ช็อปปิ้ง ยุติการออกอากาศในวันที่ 1 มิถุนายน 2568 เวลา 24.00 น.

## รายละเอียดทั่วไป
ช่องรายการ *True Select* ในอดีตนั้นได้มีชื่อว่า *UBC Select* (เดิมคือชื่อ ยูบีซีช่องเก้า ยูบีซี ซีเล็คท์หรือร้านยูเลือกช่อง 11) ยูบีซี ซีเล็คท์ เป็น ไทย ช่องรายการ ช่อง UBC Select Channel of Shopping Surpeme Entertainment. UBC Select is Shopping and Consumer Advice.

## อ้างอิง

## แหล่งข้อมูลอื่น
* โฮมชอปปิงเกาหลีบุกไทย โชว์สด..ช่องทรูซีเล็คท์ - กรุงเทพธุรกิจ ออนไลน์ 
* เว็บไซต์ จีเอส ช๊อบ ผู้ผลิดรายโฮมช๊อบปิ้ง ร่วมกับ ทรูวิชั่นส์ 
* TrueVisions เปิดตัวช่องใหม่ “ทรูซีเล็คท์” โฮมช้อปปิ้ง 

หมวดหมู่:ทรูวิชั่นส์
พระครูพิศาลพรหมจรรย์ (สวัสดิ์ ปฺณณสีโล)

**พระครูพิศาลพรหมจรรย์** หรือ **หลวงพ่อสวัสดิ์ ปุณณสีโล** (18 มีนาคม พ.ศ. 2452 - 1 เมษายน พ.ศ. 2547) เป็นพระเกจิอาจารย์ที่มีชื่อเสียงรูปหนึ่งของชลบุรี และภาคตะวันออก เชื่อกันว่าท่านสำเร็จอภิญญา อิทธิวัตถุมงคลทุกรุ่นที่ท่านตั้งจิตอธิษฐานจิตปลุกเสกไว้มีพุทธคุณเป็นเยี่ยมทางด้านมหาอุดและคงกระพันให้โจษจันเล่าขานตลอดมา เมื่อประจักษ์แก่สายตาของบรรดาเหล่าศิษย์

## ประวัติ
พระครูพิศาลพรหมจรรย์ (สวัสดิ์ ปฺณณสีโล) ท่านเกิดเมื่อวันพฤหัสบดี แรม 13 ค่ำ เดือน 4 ปีวอก เวลา 04:07 น ตรงกับวันที่ 18 มีนาคม พ.ศ. 2452 (นับแบบใหม่) ในรัชสมัยปลายแผ่นดินรัชกาลที่ 5 พระบาทสมเด็จพระจุลจอมเกล้าเจ้าอยู่หัว อุปสมบทเป็นพระภิกษุเมื่ออายุ 25 ปี ตรงกับวันที่ 20 ธันวาคม พ.ศ. 2476 ณ พัทธสีมา วัดดอกไม้ ตำบลคลองโค อำเภอพิชัย จังหวัดอุตรดิตถ์ โดมีหลวงพ่อกล่อม เป็นพระอุปัชฌาย์ หลังจากอุปสมบทได้อยู่ปฏิบัติพระอุปัชฌาย์ 2 พรรษา แล้วออกเดินธุดงค์สั่งสมประสบการณ์ในทางธรรมไปในสถานที่ต่าง ๆ เช่น ภาคเหนือ ภาคอีสาน ก่อนข้ามไปศึกษาวิชาในเขมร จนถึงปี พ.ศ. 2479 เข้าจำพรรษาอยู่ที่วัดกำแพง ก่อนที่จะเป็นเจ้าอาวาสวัดซากนิมิตรวิทยา อำเภอบ้านบึง พอถึงปี พ.ศ. 2528 ได้สร้างสำนักวิปัสสนาเม้าสุขา จากนั้นปี พ.ศ. 2530 ได้ย้ายมาเป็นเจ้าอาวาสวัดบึงบวรสถิตย์และเป็นเจ้าคณะอำเภอบ้านบึงจนถึงปี พ.ศ. 2542 หลวงพ่อท่านมรณภาพเมื่อวันที่ 1 เมษายน พ.ศ. 2547 ในแผ่นดินรัชกาลที่ 9 พระบาทสมเด็จพระมหาภูมิพลอดุลยเดช ระยะเวลา 5 แผ่นดิน สิริอายุได้ 95 ปี พรรษา 70

## จริยวัตร
หลวงพ่อสวัสดิ์ท่านเป็นคนสมถะเรียบง่าย มีความเมตตาต่อญาติโยม ไม่ว่าใครจะมีทุกข์ร้อนอะไรมาขอความช่วยเหลือ ท่านจะช่วยสงเคราะห์ให้ตลอด เป็นนักพัฒนารูปสำคัญของจังหวัดชลบุรี ได้ดำริจัดสร้างสถานที่ต่าง ๆ ไว้มากมาย รวมทั้งให้ความสำคัญกับการศึกษาของเด็กและเยาวชนด้วยการจัดตั้งโรงเรียนสอนเด็กวันอาทิตย์โรงเรียนสอนเด็กอ่อนเกณฑ์ในวัดรวมทั้งสถานที่ปฏิบัติธรรมเพื่อหล่อหลอมจิตใจของชาวบ้าน โดยการอบรมวิปัสสนากรรมฐานอย่างต่อเนื่อง เป็นผู้นำพระภิกษุทั่วทั้งอำเภอออกธุดงค์เป็นเวลาประมาณ 1 เดือนเป็นประจำทุกปีและนำสิ่งของไปช่วยผู้ประสบอุทกภัยและวาตภัยทั่วประเทศอยู่เสมอมา
## อ้างอิง
# **หนังสือรวมสุดยอดพระคณาจารย์ทั้งหมด 180 พระองค์**

ส